Matheussen begynte å arbeide som bibliotekar i 1975, men hadde da allerede startet å interessere seg for dukketeater. I Oslo begynte han og noen kolleger å sette opp dukketeaterforestillinger på sin arbeidsplass Deichmanske bibliotek. Senere gikk han blant annet kurs hos danske Ole Bruun-Rasmussen, islandske Messiana Tómasdóttir, samt hos tsjekkiske Karel Hlavatý som ble en nestor innen norsk figurteater etter at han kom til Norge som flyktning fra Tsjekkoslovakia.